Mart Taniel

Mart Taniel (sündinud 11. augustil 1976) on Eesti filmioperaator ja -režissöör.

Ta lõpetas Tallinna Ülikooli. Ta täiendas end Prahas FAMU filmikoolis filmioperaatori alal.

Ta on vabakutseline filmioperaator ja on operaatoritööd teinud nii Eesti kui ka Soome, Austria, Vene ja teiste riikide produktsioonifirmadele.

Mart Taniel on üks Eesti silmapaistvamaid filmioperaatoreid. Tema käe all on valminud hulk auhinnatud linateoseid, näiteks Veneetsia filmifestivalil Orizzonti auhinnaga pärjatud “Sügisball” (2007, režissöör Veiko Õunpuu) ja “Püha Tõnu kiusamine” (2010, režissöör Veiko Õunpuu), mis esilinastus Sundance’i filmifestivali maailmakino võistlusprogrammis. Samuti on Taniel filmide “Idioot” (2011, režissöör Rainer Sarnet, esilinastus Busani filmifestivali ametlikus võistlusprogrammis) ja “November” (2017, režissöör Rainer Sarnet, esilinastus Tribeca filmifestivalil International Narrative Feature kategoorias) operaator.   

Mart Taniel on sündinud 11. augustil 1976. aastal. Ta on lõpetanud Tallinna ülikooli, õppinud FAMU filmikoolis Prahas filmioperaatori erialal ja täiendanud ennast mitmetel rahvusvahelistel koolitustel ning meistriklassides. Lisaks operaatoritööle on Taniel ka ühe dokumentaalfilmi kaasrežissöör (“Impromptu”, 2015). 

Mart Tanieli on korduvalt auhinnatud nii Eestis kui rahvusvaheliselt. “Novembri” eest võitis Taniel 2017. aastal Tribeca filmifestivalil parima operaatoritöö auhinna “iseäranis hulljulge operaatoritöö ning pildikeele võrratu valdamise” eest. Tanieli käe all valminud ja Berlinale Forumi programmis esilinastunud “Free Range - ballaad maailma heakskiitmisest” (režissöör Veiko Õunpuu, 2013) võitis Eesti Kultuurkapitalilt aastaauhinna kui “kõige ilusam film”. Filmiga “Idioot” võitis Taniel nii PÖFFi auhinna kui ka Eesti Kultuurkapitali aastaauhinna parima operaatoritöö eest. “Püha Tõnu kiusamine” võitis Moskvas festivalil kaameratöö eest 2morrow IFF/Zavtra Glass Eye Award’i. Parima operaatoritöö auhinna sai Taniel ka “Sügisballi” eest, seda Transilvania filmifestivalil rahvusvahelise võistlusprogrammi kategoorias.

Filmograafia
Tema filmitöid:

2006 "Tühirand" (operaator)
2006 "Müümise kunst" (dokumentaal), (operaator)
2007 "Nuga" (operaator, värvimääraja)
2007 "Jan Uuspõld läheb Tartusse" (operaator)
2007 "Sügisball" (operaator)
2009 "Püha Tõnu kiusamine" (operaator, värvimääraja)
2011 "Idioot" (operaator, värvimääraja)
2013 "Saare võimalikkusest" (dokumentaal) (operaator, värvimääraja)
2013 "Intimnye mesta" (operaator, värvimääraja)
2013 "Free Range" (operaator, värvimääraja)
2014 "Maastik mitme kuuga" (operaator, värvimääraja)
2015 "1944" (operaator) 	
2015 "Impromptu" (režissöör, stsenarist, operaator)
2015 "Moest väljas" (dokumentaal) (operaator)
2017 "November" (operaator)
2018 "Põrgu Jaan" (operaator)

Tunnustus 

 2007 – Eesti Kultuurkapitali audiovisuaalse kunsti aastapreemia (koos Veiko Õunpuu, Ülo Kriguli ja Katrin Kissaga (aasta filmi "Sügisball" loominguline kollektiiv))
 2009 – Eesti Kultuurkapitali audiovisuaalse kunsti sihtkapitali aastapreemia (parim mängufilm "Püha Tõnu Kiusamine")
 2011 – Eesti Kultuurkapitali audiovisuaalse kunsti aastapreemia (koos Rainer Sarnetiga; mängufilmi „Idioot“ eest)
 2013 – Eesti Kultuurkapitali audiovisuaalse kunsti sihtkapitali aastapreemia (koos Veiko Õunpuuga; aasta ilusaim film - "Free Range. Ballaad maailma heakskiitmisest")
 2017 – Eesti Kultuurkapitali audiovisuaalse kunsti sihtkapitali aastapreemia (aasta operaator filmi “November” unikaalse pildikeele eest)
 2018 – Eesti Kultuurkapitali audiovisuaalse kunsti sihtkapitali aastapreemia (aasta filmioperaator – filmide „Põrgu Jaan“ ja „Mees, kes üllatas kõiki“ eest)

Viited

Välislingid

IMDB Mart Taniel

 http://www.sirp.ee/s1-artiklid/film/romantiline-pragmaatik/

 http://screenanarchy.com/2017/07/fantasia-2017-review-november.html

 http://bloody-disgusting.com/movie/3434674/november-won-best-cinematography-tribeca/

 http://www.calvertjournal.com/articles/show/4257/cinematographers-cameramen-new-east

 http://dailygrindhouse.com/thewire/2017-fantasia-film-festival-dispatch-4/

 https://www.screendaily.com/reviews/the-temptation-of-st-tony-puha-tonu-kiusamine/5010416.article

 https://www.hollywoodreporter.com/review/autumn-ball-159121

 https://kultuur.postimees.ee/1756225/postimehe-kultuurivedurina-kihutab-mart-taniel

Eesti filmilavastajad
Eesti filmioperaatorid
Sündinud 1976